proxectonos/corpus_dominio_legal_administrativo_tmp huggingface dataset:
11/03/2014 | Administración LocalMunicipal
Arteixo
Contratación, Bens e Patrimonio
Corrección de erros do servizo de conservación e mantemento das áreas axardinadas do Concello de Arteixo

ANUNCIO DE CORRECCIÓN DE ERROS De acordo co establecido no art.105.2 da Lei 30/92, que habilita ás Administracións Públicas a corrixir de oficio os erros nos seus actos, dáse conta de que téndose detectado un erro nos pregos do “SERVIZO E CONSERVACIÓN E MANTEMENTO DAS ÁREAS AXARDINADAS DO CONCELLO DE ARTEIXO”: Páxina 4 de 20.–Onde di: i) Os documentos poderán presentarse orixinais ou mediante copias dos mesmos que teñan carácter de auténticas, consonte á lexislación vixente. j) Compromiso de subscribir unha póliza de seguro de responsabilidade civil e accidentes que cubra a asistencia sanitaria ilimatada dos participantes nos distintos programas, nas condicións expresadas nos pregos (ou no seu caso xustificación de que se dispón da mesma en vigor). k) Unha relación de todos os documentos incluídos neste sobre. Debendo figurar: h) Os documentos poderán presentarse orixinais ou mediante copias dos mesmos que teñan carácter de auténticas, consonte á lexislación vixente. i) Compromiso de subscribir unha póliza de seguro de responsabilidade civil e accidentes que cubra os riscos propios do contrato. j) Unha relación de todos os documentos incluídos neste sobre. Téndose detectado un erro no anuncio de licitación do “SERVIZO E CONSERVACIÓN E MANTEMENTO DAS ÁREAS AXARDINADAS DO CONCELLO DE ARTEIXO”: Onde di: Se esixe clasificación para a concorrencia conxunta a ambos lotes: Grupo O), subgrupo 6), categoría c). A concorrencia a un único lote non esixirá clasificación. Debendo figurar: Se esixe clasificación para a concorrencia conxunta a ambos lotes: Grupo O), subgrupo 6), categoría c). A concorrencia a un único lote esixirá a clasificación: Grupo O), subgrupo 6), categoría b). Procédese á corrección e a súa publicación no perfil do contratante e no BOP, con indicación expresa de que o prazo para a presentación das ofertas será de 15 días naturais, dende a publicación da presente corrección no Boletín Oficial da Provincia. Arteixo, 3 de marzo de 2014. Asdo.: Carlos Calvelo Martínez ALCALDE-PRESIDENTE
11/03/2014 | Administración LocalMunicipal
Cambre
Delegación no Consorcio As Mariñas

O Pleno da Corporación, na súa sesión ordinaria do día 27 de febreiro de 2014, por unanimidade dos dezaoito concelleiros asistentes á sesión, cumpríndose coa maioría absoluta do número legal de membros esixida no art.47.2. h) da Lei 7/1985, do 2 de abril, reguladora das bases do réxime local, e artigo 215.3. c) da Lei 5/1997, do 22 de xullo, de administración local de Galicia, acordou: Ratificar a resolución da Alcaldía do día 21 de febreiro de 2014 que consta do seguinte teor literal: “Visto que con data de 28 de xaneiro de 2014 se publicou no DOG a resolución do 23 de decembro de 2013 pola que se establecen as bases reguladoras e se anuncia a convocatoria en réxime de concorrencia competitiva, para proxectos de aforro e eficiencia enerxética referidos á renovación das instalacións de iluminación pública exterior existentes no concellos de Galicia (ILE), cofinanciadas polo Fondo Europeo de Desenvolvemento Rexional no marco do programa operativo Feder – Galicia 2007-2013. Vista a providencia ditada con data de 18 de febreiro de 2014. Visto o informe emitido con data de 20 de febreiro de 2014 pola secretaria accidental e a interventora. En uso das atribucións que me confire o 21.1 da Lei 7/1985, do 2 de abril, reguladora das bases do réxime local, resolvo: Primeiro. –Delegar no Consorcio As Mariñas a realización, co persoal ou empresa que o Consorcio contrate para tal fin, das obras ou actuacións recollidas na convocatoria anticipada de subvencións para o exercicio 2014, en réxime de concorrencia competitiva, para proxectos de aforro e eficiencia enerxética referidos á renovación das instalacións de iluminación pública exterior existentes nos concellos de Galicia (ILE), cofinanciadas polo Fondo Europeo de Desenvolvemento Rexional no marco do programa operativo Feder-Galicia 2007-2013, durante o período que dure a execución das obras e actuacións obxecto da subvención. Segundo. –Designar ao xefe da sección de Obras e Servizos do Concello de Cambre como interlocutor entre o Concello e o Consorcio de As Mariñas. Terceiro. –Someter o presente acordo á ratificación do Pleno da Corporación na vindeira sesión que se celebre, incluíndo o dito asunto na orde do día. Cuarto. –Publicar o acordo plenario de ratificación no Boletín Oficial da Provincia, conforme o artigo 13.3 da Lei 30/1992, do 26 de novembro, de réxime xurídico das administracións públicas e do procedemento administrativo común. Quinto. –Dar traslado do presente acordo ao Consorcio As Mariñas así como ao xefe da Sección de Obras e Servizos do Concello de Cambre.” O que se publica, para xeral coñecemento, conforme co disposto no artigo 13.3 da Lei 30/1992, do 26 de novembro, de réxime xurídico das administracións públicas e do procedemento administrativo común. Cambre, 3 de marzo de 2014. O alcalde Manuel Rivas Caridad
11/03/2014 | Administración LocalMunicipal
Santa Comba
Solicitude de licenza municipal para lavandería

Solicitando desta Alcaldía HOSTELERIA SANTA COMBA S. L. licenza municipal para a instalación dunha lavandería, na parcela nº 26 do polígono industrial de Santa Comba, de acordo co proxecto presentado, de data abril de 2013, redactado polo Reyad Franceschini Moroianu, Colegiado n.º 2065 do Colexio Oficial de Enxeñeiros Técnicos Industriais da Coruña, proxecto visado con data de 28 de maio de 2013, n.º 1390/13. En cumprimento do disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contar desde o día seguinte ó da derradeira inserción do presente edicto no Boletín Oficial da Provincia ou no DOG.) as persoas que se consideren afectadas dalgún xeito pola actividade que se pretende instalar, poidan examinar o expediente na Secretaría deste Concello e formular-las reclamacións ou observacións que se consideren oportunas. En Santa Comba, a 3 de marzo de 2014. O alcalde, Antonio Manuel Landeira Gallardo.
11/03/2014 | Administración LocalMunicipal
Ares
Anuncio de aprobación inicial do orzamento de 2014

APROBACIÓN INICIAL DO ORZAMENTO DE 2014 Aprobado inicialmente en sesión ordinaria de Pleno deste Concello, de data seis de marzo do 2014, o orzamento xeral, bases de execucion e o cadro de persoal funcionario, laboral e eventual para o exercicio económico 2014, de acordo ao previsto no artigo 169 do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo, e o artigo 20 do Real decreto 500/1990, do 20 de abril, exponse ao público o expediente e a documentación preceptiva por prazo de quince días dende a publicación deste anuncio, aos efectos de reclamacións e alegacións. De conformidade co acordo adoptado, o orzamento considerarase definitivamente aprobado se durante o citado prazo non son presentadas reclamacións. En Ares, a 7 de marzo do 2014. O alcalde Asdo.: Julio Ignacio iglesias Redondo
11/03/2014 | Administración LocalMunicipal
Vimianzo
Anuncio de cobranza

Con data 28/02/2014 por esta Alcaldía apróbase inicialmente o padrón fiscal da taxa polo subministro de auga e sumidoiro correspondente ao 4º trimestre do periodo impositivo de 2013 por un importe total de 82.249,20 euros. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 15 de marzo de 2014 ata o día 15 de maio de 2014. O pagamento farase efectivo nas oficinas municipais do concello de Vimianzo, sita na Praza do Concello, 6 - Vimianzo, de luns a venres, das 9 ás 14 horas. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Canon da auga: A falta de pagamento do canon da auga no período voluntario sinalado suporá a exixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo de un mes desde que se entenda producida a notificación mediante o padrón. Vimianzo, a 28 de febreiro de 2014 O alcalde Manuel Antelo Pazos
11/03/2014 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións deportivas no mes de febreiro de 2014

EDICTO O día 25 de febreiro de 2014 aprobouse por decreto da concelleira delegada de Deportes, Educación e Festas o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de febreiro de 2014. Segundo o que establece o artigo 102.3 da Lei 58/2003, xeral tributaria, e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, 27 de febreiro de 2014. A concelleira delegada de Deportes, Educación e Festas Asdo.: Susana Martínez Galdós
11/03/2014 | Administración LocalMunicipal
Ferrol
Deportes
Aprobacion do padrón relativo á taxa por utilización das instalacións deportivas municipais así como polas prestacións deportivas no mes de decembro de 2013

EDICTO O día 2 xaneiro de 2014 aprobouse por decreto da concelleira delegada da Área de Educación, Cultura, Deportes e Turismo o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de decembro de 2013. Segundo o que establece o artigo 102.3 da Lei 58/2003, xeral tributaria, e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004, polo que se aproba o texto refundido da Lei reguladora das facendas locais. Ferrol, 2 de xaneiro de 2013. A concelleira delegada da Área de Educación, Cultura, Deportes e Turismo Asdo.: Susana Martínez Galdós
11/03/2014 | Administración LocalMunicipal
Carballo
Creación de ficheiro público no Rexistro Xeral da Axencia Española de Datos, para acometer á adaptación do sistema de gravación de imaxes do Pazo da Cultura á lexislación en materia de protección de datos persoais

A Xunta de Goberno Local, en sesión ordinaria celebrada o día 24 de febreiro de 2014, acordou a creación dun ficheiro público no Rexistro Xeral da Axencia Española de Datos para acometer á adaptación do sistema de gravación de imaxes do Pazo da Cultura á lexislación en materia de protección de datos persoais, cuio texto resolutivo indica o seguinte: Primeiro. –Aprobar os ficheiros que deben ser notificados á Axencia Española de Protección de Datos para a súa inscrición no Rexistro Xeral de Protección de Datos e que se fan públicos á través do presente acordo indicando os datos preceptivos. Segundo.–A creación de ficheiros. Crearanse ficheiros de datos de carácter persoal sinalados no ANEXO I. Terceiro.–Medidas de seguridade. Os ficheiros automatizados que polo presente acordo se crean cumplen as medidas de seguridade e esixencias establecidas no Real decreto 1720/2007, do 21 de decembro, polo que se aproba o Regulamento de desenvolvemento da Lei orgánica 15/1999, do 13 de decembro, de protección de datos de carácter persoal. Cuarto.–Publicación. De conformidade co establecido no artigo 196 do Regulamento de organización, funcionamento e réxime xurídico das entidades locais, ordénase que o presente acordo sea publicado no Boletín Oficial da Provincia. Quinto.–Entrada en vigor. O presente acordo entrará en vigor ao día seguinte da súa publicación no Boletín Oficial da Provincia. ANEXO I FICHEIRO: VIDEOVIXILANCIA PAZO DA CULTURA 1. ÓRGANO, ENTE OU AUTORIDADE ADMINISTRATIVA RESPONSABLE DO FICHEIRO: Concello de CARBALLO 2. ÓRGANO, SERVIZO OU UNIDADE ANTE O QUE DEBERÁN EXERCITAR OS DEREITOS DE ACCESO, RECTIFICACIÓN, CANCELACIÓN E OPOSICIÓN: Concello de CARBALLO. Praza do Concello 15100, Carballo, A Coruña.3. NOME E DESCRICIÓN DO FICHEIRO QUE SE CREA: “Videovixilancia Pazo da Cultura”. Conxunto de imaxes dixitais dos usuarios e/ou traballadores do Pazo da Cultura de CARBALLO – Rúa do Pan s/n, 15100 Carballo, A Coruña.4. Trátase dun FICHEIRO DE CARÁCTER INFORMATIZADO ao apoiarse a captación de imaxes nun videogravador dixital que admite conexión tcp/ip.5. MEDIDAS DE SEGURIDADE: nivel básico.6. TIPOS DE DATOS DE CARÁCTER PERSOAL QUE SE INCLUIRÁN NO FICHEIRO: Imaxe/voz 7. FINALIDADE DO FICHEIRO: Seguridade privada. Videovixilancia. Salvagarda do patrimonio municipal.8. COLECTIVOS SOBRE OS QUE SE PRETENDE OBTER DATOS OU RESULTEN OBRIGADOS A SUMINISTRALOS: Usuarios, traballadores, funcionarios e/ou persoal do Concello de Carballo e invitados.9. PROCEDENCIA DOS DATOS: O propio interesado 10. PROCEDEMENTO DE RECOLLIDA: Captación mediante cámaras 11. ÓRGANOS E ENTIDADES DESTINATARIOS DAS CESIÓNS PREVISTAS: Forzas e corpos de seguridade así como, eventualmente, persoal auxiliar das mesmas.12. NON HAI TRANSMISIÓN INTERNACIONAL DE DATOS PREVISTA. Carballo, 26 de febreiro de 2014. O alcalde D. Evencio Ferrero Rodríguez
11/03/2014 | Administración LocalMunicipal
Cee
Requirimento de nomeamento de arquitecto técnico director de obras

Ponse en coñecemento da sociedade Andrea Quintá y Asociados, SL, con CIF B36342368, que se recibíu neste concello un escrito do colexio oficial de aparelladores e arquitectos técnicos da Coruña, no que se comunica a renuncia do arquitecto técnico don José Carlos Cancela Méndez á dirección de execución material das obras de construción dunha vivenda unifamiliar no Lg. Fadibón (Brens), de Cee, para a que se lle concedeu a licenza municipal de obras nº 12/2009, de data 11/03/2009. Polo dito motivo requíreselle a designación dun novo técnico que substitúa ao Sr. Cancela e se faga cargo da dirección facultativa das obras, debendo paralizarse estas en tanto non sexa nomeado o novo técnico e sexa presentado neste concello o oficio de dirección. O que se fai público de acordo co sinalado no artigo 59.5 da Lei 30/1992, do 26 de novembro. Cee, 28 de febreiro de 2014 A alcaldesa Zaira Rodríguez Pérez
11/03/2014 | Administración LocalMunicipal
Muros
Edicto de baixas de oficio

EDICTO DE BAIXAS DE OFICIO A resolución da Alcaldía de data 27.02.2014 resolve dar de baixa no padrón municipal de habitantes deste Concello ás persoas que máis abaixo se relacionan, coa data do informe favorable da Sección Provincial do Consello de Empadroamento da Coruña do 24.02.2014, despois de terlle iniciado expediente de baixa de oficio polo incumprimento da obriga establecida no artigo 54 do Regulamento de poboación e demarcación territorial das entidades locais: Posto que nos informes que obran no expediente non consta ningún domicilio para os efectos de notificación ao interesado, publícase este anuncio no taboleiro de edictos do Concello, e no Boletín Oficial da Provincia, de conformidade co establecido no artigo 59.5 da Lei de réxime xurídico das administracións públicas e do procedemento administrativo común. Contra esta resolución, que pon fin á vía administrativa, pode Vde. interpoñer, con carácter potestativo, RECURSO DE REPOSICIÓN, no prazo dun mes perante o propio órgano que a dictou, ou RECURSO CONTENCIOSO-ADMINISTRATIVO, no prazo de dous meses perante o Xulgado do Contencioso-Administrativo da Coruña. Os anteditos prazos contaranse desque reciba esta notificación. Se interpón o recurso de reposición, non poderá acudir ó contencioso-administrativo ata que o Concello resolva expresamente o primeiro ou se produza a súa desestimación presunta. O prazo de que dispón o Concello para dictar e notificar a resolución do recurso de reposición será o dun mes, contado desde a presentación do recurso; transcorrido ese tempo sen que se dictase e notificase a resolución, Vde. pode entender desestimado o recurso de reposición para os efectos de interpoñer o contencioso administrativo. Todo iso sen prexuízo de calquera outro recurso ou acción que Vde. xulgue oportunos. Muros, 27 de febreiro de 2014. O secretario Manuel Quintáns Queiruga
11/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41801. María Manuela Lamas González. Concello de Tordoia

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO María Manuela Lamas González, con NIF XXXXXXXXX e enderezo no lugar de Cabanelas, n.º 7, Bardaos, solicita de Augas de Galicia a autorización de obras no lugar de Bardaos, parroquia de Bardaos (Santa María), concello de Tordoia (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41801. As obras solicitadas consisten na legalización dunha canalización dun leito afluente do regato Maxarín/Mordón, nunha parcela de nome Herbal Grande (parcela 1096 do polígono 27) sito nas inmediacións do lugar de Cabanelas – O Castro, na mesma parroquia do domicilio. A obra solicitada consiste en situar un tubo de PVC SN-8 D=200 mm ao longo dunha gabia duns 35 m de lonxitude, así como a colocación dunha reixiña na cabeceira de augas arriba sita ao pe do camino de acceso á parcela; e a uns 3 m do linde coa parcela 1094. Esta gabia reenchese posteriormente mediante un raspado de terra da propia parcela. Adicionalmente supleméntase o anterior tubo mediante a execución dun treito adicional de 12 a 20 m de tubo, que unirían una arqueta aberta de dimensións interiores 44 cm de alto de 49 cm de largo, e un groso de 4 cm; con outra cerrada no punto onde se inseriría este treito no xeral mencionado no apartado anterior. A arqueta de cabeceira faríase, para maior efectividade, sobre o lindeiro este coa parcela 1094 co fin de evitar calquera poza nela ou no entorno máis próximo da obra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Tordoia ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 20 de febreiro de 2014. O xefe do Servizo Territorial Ángel Gómez Rey
11/03/2014 | Administración LocalMunicipal
Boqueixón
Notificación a interesados no recurso contencioso-administrativo 61/2014

ANUNCIO Notificación a interesados no recurso contencioso-administrativo Mediante resolución da Alcaldía de data 26 de febreiro do 2014, e de conformidade co establecido no artigo 49.1 da Lei reguladora da xurisdicción contenciosa-administrativa, acordouse a remisión ó Xulgado do Contencioso-Administrativo número 2 de Santiago de Compostela do expediente administrativo referido “Contra o acordo da Xunta de Goberno Local de data 05/12/2013 ditada en expediente/sobre contra acordo da Xunta de Goberno sobre desestimación de recurso”. P. O.: 0000061/2014 Recurrente: Josep F Lanseros Gayol De acordo co establecido no artigo 59.5 a) da Lei 30/1992, modificada pola Lei 4/1999, de réxime xurídico das administracións públicas e do procedemento administrativo común, procédese coa publicación no Boletín Oficial da Provincia e no taboleiro de edictos do concello e emprázase a cantos interesados poidan resultar afectados pola decisión que en relación co devandito expediente administrativo se adopte, para que poidan comparecer e persoarse como demandados ante o Xulgado, no prazo de nove días. Boqueixón, 26 de febreiro do 2014. O alcalde Jesús Sanjuás Mera
11/03/2014 | Administración LocalMunicipal
Boimorto
Acordos adoptados polo Pleno en sesión ordinaria en data 27/02/2014

O Pleno municipal, en sesión ordinaria celebrada en data 27/02/2014, ACORDOU: a) Aprobar inicialmente os expedientes de modificación de créditos, suplemento de crédito 1/2014 e crédito extraordinario 1/2014 así como a modificación do anexo de inversións do orzamento de 2014 e da base 37 das bases de execución, que por medio do presente expóñense ó público, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presenta-las reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da Lei reguladora das facendas locais. b) Aprobar inicialmente a modifcación do regulamento de funcionametno do PAI, e modificación da Ordenanza do servizo de axuda no fogar tramitando os expedientes, remitindo edicto ó Boletín Oficial da Provincia, a fin de que, de conformidade co disposto no artigo 49. b) da Lei 7/1985, do 2 de abril, se proceda á información pública e audiencia ós interesados durante o prazo de trinta días hábiles, que comenzarán a contarse a partir do seguinte ó da devandita publicación, inseríndose copia do edicto no taboleiro de anuncios deste Concello. O que se fai público os efectos oportunos. Boimorto 28/02/2014. O alcalde Asdo.: José Ignacio Portos Vázquez
10/03/2014 | Administración LocalMunicipal
Arteixo
Secretaría Xeral
Aprobación provisional de la modificación de la Ordenanza fiscal nº 6

O Concello Pleno en sesión celebrada o día vintesete de febrero de dous mil catorce aprobou provisoriamente a modificación da seguinte ordenanza fiscal: Dito acordo foi adoptado en virtude do disposto no artigo 17 e 41 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, expoñéndose ao público por un prazo de trinta días, mediante inserción deste edicto no Boletín Oficial da Provincia e no diario “La Voz de Galicia”, asi como en cumprimento do precepto citado, no taboleiro de edictos do Concello. O prazo citado comenzará a contar a partir da derradeira das publicacións realizadas. Durante este periodo, tódolos interesados poderán examinar o expediente nas dependencias municipais e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que fóran presentadas. Se tales reclamacións non se tiveran producido, o texto, até entón provisional, entenderáse definitivamente aprobado, procedéndose á publicación do texto íntegro das modificacións da ordenanza fiscal citada. Arteixo a 27 febrero 2014 O Alcalde Asdo. Carlos Calvelo Martínez
10/03/2014 | Administración LocalMunicipal
Bergondo
Secretaría
Anuncio de aprobación inicial da Ordenanza municipal reguladora do SAF

O Pleno do Concello, en sesión ordinaria celebrada o día 27 de febreiro de 2014, aprobou inicialmente a Ordenanza municipal reguladora do servizo de axuda no fogar do Concello de Bergondo. Por medio do presente ábrese un período de información pública polo prazo de trinta días, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo nas oficinas xerais do Concello e aos efectos de que polos interesados se poidan presentar as reclamacións ou suxerencias que se estimen oportunas. De conformidade co disposto no artigo 49. c) da Lei 7/1985, de 2 de abril, reguladora das bases do réxime local, o acordo plenario inicial entenderase definitivo no caso de que non se presente ningunha reclamación, procedéndose á publicación á que fai referencia o artigo 70.2 da Lei 7/1985, de 2 de abril. Bergondo, 28 de febreiro de 2014 A alcaldesa Alejandra Pérez Máquez
10/03/2014 | Administración LocalMunicipal
Vedra
Secretaría-Intervención
Aprobación do proxecto POS 2014

ANUNCIO Aprobación de proxecto de obras O Pleno da Corporación, en sesión ordinaria celebrada o 27/02/2014, aprobou o proxecto de acondicionamento de camiños en O Castro, Laraño, San Pedro de Sarandón, Cubelas e A Boca, incluído no Plan provincial de cooperación ás obras e servizos de competencia municipal (POS 2014). O que se fai público que o mesmo estará exposto na Secretaría deste Concello durante o prazo de 15 días, aos efectos de poder ser examinados e posibles reclamacións. Vedra, 28 de febreiro de 2014. O ALCALDE Asdo.: Carlos Martínez Carrillo
10/03/2014 | Administración LocalMunicipal
Vimianzo
Notificación

Intentada a notificación ao interesado no último domicilio coñecido sen que se pudiera practicar a mesma por ser devolta pola Oficina de Correos, sen ser posible a súa realización por causas non imputables á Administración, de conformidade cos artigos 58 e 59.5º da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, notifícase a D. Baldiri Tijeras Broton mediante a publicación do presente anuncio no Taboleiro de Edictos do Concello de Vimianzo e no BOP, a toma de coñecemento do Pleno na sesión ordinaria celebrada o 25 de xaneiro de 2014, cuxo tenor literal é o seguinte: D.ª MARIA CRISTINA VARELA GARCIA, Secretaria do Concello de Vimianzo (A Coruña). Que o PLENO, na sesión do día vintecinco de xaneiro de dous mil catorce, adoptou, entre outros, o seguinte acordo: “ Pola secretaria dase conta dos seguintes anuncios: - Anuncio de aprobación definitiva da Ordenanza Fiscal núm.27, reguladora do prezo público do servizo de axuda no fogar do Concello de Vimianzo, publicado no BOP nº 236 do 12 de decembro de 2013. - Anuncio de aprobación definitiva da modificación das bases de execución do Orzamento do ano 2012 prorrogado para o 2013, publicado no BOP nº 247 do 30 de decembro de 2013. A petición do Sr. Miñones Riveiro, a secretaria da conta do escrito presentado o 25 de xaneiro de 2014 (RE 564), que se transcribe literalmente: “Don Sidnei Malaxechebarria Boukhalfa, con D. N. I.XXXXXXXXX, concelleiro do grupo municipal do PSdeG-PSOE na Corporación de Vimianzo, Que a Comisión Ejecutiva Federal do Partido Socialista Obrero Español (PSOE) resolveu, o 24 de xaneiro de 2014, expulsar provisionalmente aos militantes D. Baldiri Tijeras Broton e Hector Rodolfo Rizkallal Budo, concelleiros desta Corporación municipal. Achego copia da resolución adoptada para o seu coñecemento e efectos oportunos. Que por parte do Alcalde-Secretaría municipal se teña por presentado este escrito aos efectos do disposto no artigo 73.3 da Lei 7/1985, do 2 de abril, de Bases do Réxime Local.” O Pleno dase por enterado. ” E para que conste, coa limitación que establece o artigo 206 do ROF, expídese esta certificación de orde do alcalde, en vimianzo, a 30 de xaneiro de 2014 Visto e prace O alcalde, Manuel Antelo Pazos” Vimianzo, a 26 de febreiro de 2014 O alcalde, Manuel Antelo Pazos
10/03/2014 | Administración LocalProvincial
Deputación Provincial da Coruña
Área de Persoal e Organización. Sección de Xestión de Recursos Humanos
Aprobación das listas definitivas de admitidos e excluídos, tribunais, lugar e data de exame do proceso de consolidación de prazas convocadas no BOP n.º 230, do 03/12/2013

ANUNCIO Resolución do 28/02/2014. Aprobación de listas definitivas de admitidos/as e excluídos/as, tribunais, lugar, data e hora primer exercicio do proceso selectivo de consolidación de prazas de técnico superior en informática, técnico de normalización lingüística, enxeñeiro técnico industrial, técnico de xestión económico-financeira, axudante de arquivo e biblioteca e delineante. Elevar a definitivas as relacións de admitidos/as e excluídos/as para tomar parte nas probas selectivas convocadas no BOP n.º 230, do 03/12/2013, para o proceso selectivo de consolidación de prazas de técnico superior en informática, técnico de normalización lingüística, enxeñeiro técnico industrial, técnico de xestión económico-financeira, axudante de arquivo e biblioteca e delineante, e designar aos membros do tribunal e o lugar e data da proba. Listaxes de admitidos e excluídos: Tribunais cualificadores: Data, hora e lugar de realización da primeira parte do primeiro exercicio: A Coruña, 28 de febreiro de 2014. O PRESIDENTE O SECRETARIO D. Diego Calvo Pouso D. José Luis Almau Supervía
10/03/2014 | Administración LocalMunicipal
A Baña
Emprazamento procedemento ordinario 0000010/2014

De conformidade co preceptuado no artigo 59.5 da Lei 30/92 de Réxime Xurídico das Administracións Públicas e do Procedemento Administrativo Común, procédese a efectuar a seguinte NOTIFICACIÓN por non resultar posible a mesma no domicilio sinalado polo interesado: O Xulgado Contencioso Administrativo, núm.4 da Coruña enviou un escrito relativo á interposición do recurso contencioso administrativo por parte de A Baña Bermella, S. L. no procedemento ordinario 0000010/2014 contra acordos da Xunta de Goberno Local con data do 26 de abril de 2013 sobre peche e clausura de actividade que se está a exercer no local denominado “Las Heras”, sito en Failde-Suevos, deste termo municipal. Ao mesmo tempo o Xulgado Contencioso Administrativo, núm.4 da Coruña remite o procedemento de peza separada de medidas cautelares 0000010/2014001(PO10/14) para resolver sobre a medida cautelar de suspensión solicitada pola parte recorrente, A Baña Bermella, S. L., dando audiencia por termo de dez días a este Concello. De conformidade co disposto no artigo 21 da Lei 7/85 de 2 de abril Reguladora das Bases de Réxime Local, esta alcaldía, de conformidade co disposto no artigo 21.1. k da Lei 7/85 de 2 de abril RBRL, Primeiro. Outorgarlles poder xeral aos avogados ou letrados D. Rodrigo Angel Oyaregui Hamraoui, D. Sinuhe Cobelo Llanes, D. Hugo Olomi Reberte, D. Erikas Salamaña Taj, D. Michael Terence Ruiz de Azcarate Gorny e DªOihana Benattou Bollada, para os efectos de representar e defender esta corporación no asuntos de referencia. Segundo. Outorgarlles poder xeral aos procuradores de Santiago DªAnn Pastuszka Ni, DªSanda Maria Malfaz Filardi e D. Amrik Florenza Candedo; da Coruña D. Vasile Liviu Lavale Morentin, DªCristina Silvia Matilde Francisca Ibos Juchi e DªMaria Elisabeta El Hachmia Graber Bartolessis; de Madrid DªAlina Loredana Simon Talero Holland e DªCarmen Alba Britt Jato. Terceiro. Remitirlle o expediente completo a devandita Sala do Contencioso Administrativo núm.4 da Coruña de conformidade co preceptuado no artigo 48 da Lei 29/98 reguladora da xurisdición contencioso-administrativa. Cuarto. Emprazar as partes interesadas para que poidan presentarse, en relación con este expediente, no prazo de nove días, tal como dispón o artigo 49.1 da Lei reguladora da xurisdición contencioso- administrativa, e que son as seguintes: -D. Mario Cubero Rubio, con domicilio no lugar de Failde, núm.24, Suevos, 15862 A Baña. -D. José Manuel Martínez Castro, con domicilio en Avda. Brasil núm.5, 15840 Santa Comba. -D. Francisco Fernández Valiño, con domicilio na Avda. Gramela, núm 16, 4º dta., A Coruña. Quinto. Comunicar ao devandito órgano xurisdicional que non constan outros recursos contenciosos administrativos en relación con este asunto, de conformidade co disposto no artigo 38.1 da citada Lei. A Baña, 7 de febreiro de 2014” A Baña, 28 de febreiro de 2014 A Secretaria - interventora Asdo. Olga Dourado González
10/03/2014 | Administración LocalMunicipal
Pontedeume
Emprazamento ás persoas interesadas en recurso contencioso-administrativo procedemento ordinario 251/2013

Decreto polo que se resolve emprazar ás persoas interesadas en recurso contencioso-administrativo procedemento ordinario 251/2013 Decreto da Alcaldía n.º 84, de data 04.03.2014, polo que se resolve emprazar ás persoas interesadas no recurso contencioso-administrativo (procedemento ordinario 251/2013) interposto por Jorge Andre Jennifer Lucia Alouat Feliu en representación de Victor Daniel Gines Freginals. Á vista do anterior requirimento efectuado polo Xulgado do Contencioso-Administrativo n.º 4 da Coruña no procedementos arriba indicado, ordeouse ao Concello de Pontedeume a remisión do expediente administrativo e que se efectuase os emprazamentos para que poidan comparecer como demandados cantas persoas aparezan como interesadas nos procedementos abreviados anteriormente indicado interpostos por M.ª Inés Díaz Varela en representación de Victor Daniel Gines Freginals contra a resolución da Alcaldía de data 15 de novembro de 2013, e polo que se desestima a reclamación de traslado dos postos do Mercado Municipal ao Mercado Provisional sito nas Lonxas de Raxoi interposta contra o Decreto da Alcaldía n.º 583 do 22 de outubro de 2013, pola que se ordea o traslado ao mecado provisional sito nas Lonxas de Raxoi. En consecuencia, esta Alcaldía acordou na data 04.03.2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado do Contencioso-Administrativo 4 da Coruña, o que se notifica para xeral coñecemento de todas as persoas interesadas nos anteriores procedementos, se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Pontedeume, 4 de marzo de 2014. O alcalde Gabriel Torrente Piñeiro
10/03/2014 | Administración LocalMunicipal
A Coruña
Área de Facenda e Administración Pública
Contratación
Modificación de anuncio (S-32/2013)

Modificación de anuncio (S-32/2013) En cumprimento do acordo da Xunta de Goberno Local, de data 21 de febreiro de 2014, de modificación do prego de prescricións técnicas regulador da contratación da subministración dun vehículo de altura (autoescala) para o Servicio de Contraincendios e Salvamento (S-32/2013), iníciase un novo prazo de presentación de ofertas, polo que procede rectificar o anuncio publicado nese B. O. P. con data 18 de decembro de 2013, núm.240, páxina 15620, no punto seguinte: 8. Presentación de proposicións: a) Data límite de presentación: ata as 13 horas do día 7 de abril de 2014. A Coruña, 27 de febreiro de 2014. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
10/03/2014 | Administración LocalMunicipal
Cambre
Resolución 27/2/2014. Avocación de competencias

Esta Alcaldía, con data do día 27 de febreiro de 2014, ditou a Resolución que se transcribe a continuación: “Dona Cristina Elizabeth Lidia Sofia Gonzalez Gallego Robuste, primeira tenente de alcalde, declara que, por motivos persoais, non poderá exercer as súas funcións como concelleira delegada de área de Igualdade, Benestar Social, Sanidade e Educación, dende o día 3 ao 11 de marzo de 2014, ambos os dous incluídos, segundo o seu escrito rexistrado de entrada do día de 27 de febreiro do ano que andamos, co número 0/1531. Por Resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da área Igualdade, Benestar Social, Sanidade e Educación a prol da primeira tenente de alcalde dona Maria Jesús González Roel. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de dona Cristina Elizabeth Lidia Sofia Gonzalez Gallego Robuste dende o día 3 ao 11 de marzo de 2014, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 17 de xuño de 2011. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 27 de febreiro de 2014 O alcalde Manuel Rivas Caridad
10/03/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-3/2014)

ANUNCIO DE LICITACIÓN (As-3/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-3/2014.2. Obxecto do contrato: prestación do servizo de transporte e montaxe para a Banda Municipal de Música. Duración: dous anos, prorrogables por dous máis.3. Tramitación: ordinaria. Procedemento: aberto.4. Orzamento base de licitación: 36.316,91 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: grupo R, subgrupo 01, categoría A.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 27 de febreiro de 2014. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
10/03/2014 | Administración LocalMunicipal
Mañón
Creación e delegación da xestión e administración da sede electrónica do Concello de Mañón

O Pleno do Concello, na sesión ordinaria celebrada o día 20 de febreiro de 2014, adoptou, por maioría absoluta, o seguinte acordo: PRIMEIRO.–A creación da sede electrónica do concello de Mañón, de titularidade municipal, cuxo enderezo electrónico de referencia será: <<sede. manon. es>> configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. SEGUNDO.–A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto se recolle máis adiante. TERCEIRO.–Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante. CUARTO.–Facultar ó Sr. alcalde, D. Alfonso Emilio Balseiro Gómez, para a sinatura do convenio marco de colaboración para o uso compartido da sede electrónica da Deputación Provincial da Coruña polos concellos da provincia e para a xestión e administración das sedes electrónicas municipais e do acordo de encomenda de xestión entre o Concello de Mañón e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica. QUINTO.–Publicar o presente acordo no Boletín Oficial da Provincia. Mañón, 27 de febreiro de 2014. O ALCALDE Alfonso Emilio Balseiro Gómez
10/03/2014 | Administración LocalMunicipal
Bergondo
Secretaría
Anuncio de delegación de competencias

O Pleno do Concello de Bergondo, en seión plenaria ordinaria celebrada o día 27 de febreiro de 2014, adoptou o seguinte acordo: “PRIMEIRO.- Aprobar a delegación de competencias no Consorcio de As Mariñas para o seguinte obxecto: A actividade obxecto de delegación será a realización, co persoal ou empresa que o consorcio contrate para tal fin, das obras ou actuacións recollidas na convocatoria anticipada de subvencións para o exercicio 2014, en réxime de concorrencia competitiva, para proxectos de aforro e eficiencia enerxética referidos á renovación das instalacións de iluminación pública exterior existentes nos concellos de Galicia (ILE), cofinanciadas polo Fondo Europeo de Desenvolvemento Rexional no marco do programa operativo Feder-Galicia 2007-2013, así como a solicitude de axudas ao abeiro da devandita convocatoria. SEGUNDO.- O Concello comprometese a designar de cara á execución do proxecto un interlocutor que poida ser o contacto ideal entre o propio Concello e o Consorcio de As Mariñas. TERCEIRO.- O prazo de vixencia da delegación será polo período que dure a execución das obras e actuacións obxecto da subvención. CUARTO.- Publicar o presente acordo no Boletín Oficial da Provincia, aos efectos do artigo 16.3, da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. QUINTO.- Dar traslado do presente acordo aos interesados aos efectos oportunos.” Bergondo, 28 de febreiro de 2014 A alcaldesa Alejandra Pérez Máquez
10/03/2014 | Administración LocalMunicipal
A Baña
Ampliación estabulación

Solicitada nesta Alcaldía por Oscar Josue Boaca Barrenas, SAT, licenza municipal para “AMPLIACIÓN de ESTABULACIÓN LIBRE DE GANADO VACUNO de LECHE, FOSA de PURÍN, LEGALIZACIÓN de DOS ALMACENES y LICENCIA de ACTIVIDAD de la EXPLOTACION EXISTENTE”, no lugar de Ferreiros, parroquia da Riba, e en cumprimento do Decreto 133/2008, do 12 de xuño, no que se regula a avaliación da incidencia ambiental, sométese a información pública polo período de vinte días hábiles, que comezarán a contarse dende o día seguinte ao da inserción do presente edicto no BOP e no DOGA, coa finalidade de que durante o mesmo poida examinarse o expediente na Secretaría deste Concello polas persoas que dalgún xeito se consideren afectadas pola actividade que se pretende instalar e formular por escrito as reclamación ou observacións que se estimen oportunas. A Baña, 26 de febreiro de 2014. O Alcalde Asdo.- José Andrés García Cardeso.
10/03/2014 | Administración LocalMunicipal
Ribeira
Anuncio de nomeamento de persoal laboral fixo

Por Decreto da Alcaldía de data 27/02/2014, resolveuse nomear persoal laboral fixo para ocupar os postos de traballo que de seguido se indican, ás persoas que así mesmo se relacionan e con efectos á data que tamén se indica: O que se fai público para xeral coñecemento e efectos, conforme coa normativa de aplicación. Riveira, 27 de febreiro de 2014. O alcalde Manuel Ruiz Rivas
10/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43666.-Juan Manuel Vivanco Andino.-Teo

Juan Manuel Vivanco Andino, con NIF XXXXXXXXX e enderezo no lugar de San Domingo, 46 - Calo, concello de Teo (A Coruña), solicita de Augas de Galicia a autorización de obras no lugar de Calo, concello de Teo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43466 As obras solicitadas consisten na construción dun muro de peche na parcela 682 do polígono 508, situada en zona de policía de leitos do rego de Fixo, no lugar de San Domingo, parroquia de Calo, concello de Teo (A Coruña). O muro será feito con zapata de formigón enterrada e bloques de formigón con altura de 1 m e maia metálica de 1 m de altura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 20 de febreiro de 2014 O xefe do servizo territorial Ángel Gómez Rey
10/03/2014 | Administración LocalMunicipal
Boiro
Licenza de apertura de cafetería

Tendo solicitado nesta Alcaldía por José Antonio y Enrique Martínez Pérez, CB, licenza municipal para apertura de instalación de 2.7.3 cafetería a situar na rúa Salvador Allende nº 1, esquina rúa Principal-baixo, parroquia de Boiro deste termo municipal cumprindo co disposto no RD 2816/1982, do 27 de agosto polo que se aproba o Regulamento xeral de policía de espectáculos públicos e actividades recreativas, sométese o expediente a información pública por un período de dez días hábiles, a fin de que durante o mesmo - que empezará a contar dende o día seguinte ó da inserción do presente edicto no BOP - poida examinarse o expediente, na Secretaría deste Concello, polas persoas que de algún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Boiro, 24 de febreiro de 2014 O alcalde, Juan José Dieste Ortigueira